

**REPUBLIKA HRVATSKA**

**SPLITSKO-DALMATINSKA ŽUPANIJA**

**GRAD OMIŠ**

**UPRAVNI ODJEL ZA KSD, UP I ZO**

TRG KRALJA TOMISLAVA 5/I

21310 OMIŠ

OIB: 49299622160

Omiš, 15.10.2025. godine

Na temelju članka 123. - 133. Zakona o cestama ("Narodne novine" broj 84/11, 22/13, 54/13, 148/13, 92/14, 110/19, 144/21 i 114/22, 04/23, 133/23), članka 84. stavak 3. Zakona o državnoj izmjeri i katastru nekretnina ("Narodne novine" broj 112/18, 39/22 i 152/24), te Odluke o nerazvrstanim cestama u Gradu Omišu ( „Službeni glasnik Grada Omiša“ br. 9/15, 7/18, 8/19, 1/20, 5a/20, 2/21, 9/21, 1/22, 4/22, 6/22, 11a/22, 1/23, 2/23, 5/23, 6/23, 7/23, 9/23, 11/23, 12a/23, 13/23, 5/24, 7/24, 10/24, 13/24, 16/24 i 2/25), objavljuje se

**JAVNI POZIV**

**Nositeljima prava na nekretninama o započinjanju postupka evidentiranja nerazvrstane ceste u k.o. TUGARE**

Ovim pozivom obavještavamo o započinjanju postupka evidentiranja javne ceste NC 17\_13 NAKLICE u naselju NAKLICE u k.o. TUGARE u katastarski operat i zemljišnu knjigu.

Oznaka ceste: Nerazvrstana cesta oznake 17\_13 NAKLICE

Opis dionica: (kat. čest. 6695, 6703/1 k.o. Tugare)

 Evidentiranje predmetne ceste će se izvršiti sukladno članku 123. - 133. Zakona o cestama ("Narodne novine" broj 84/11, 22/13, 54/13, 148/13, 92/14, 110/19, 144/21 i 114/22, 04/23, 133/23), temeljem kojeg se NERAZVRSTANE CESTE evidentiraju u katastru i upisuju u zemljišnu knjigu kao - javno dobro u općoj uporabi u vlasništvu Grada Omiša.

 Geodetski elaborat izvedenog stanja javne ceste NC 17\_13 NAKLICE izradit će tvrtka ISHODIŠTE društvo s ograničenom odgovornošću za geodetske poslove i usluge, DUGI RAT, POLJIČKI TRG 3.

U okviru izrade geodetskog elaborata osobe upisane u katastarski operat katastra zemljišta, osobe upisane u zemljišnu knjigu, kartone zemljišta, pologe isprava i druge osobe koje imaju pravni interes za predmetne i susjedne katastarske čestice pozvati će se na obilježavanje granica katastarskih čestica pojedinačnim pozivima.

Grad Omiš izvršit će obilježavanje granica zemljišta na kojem je izgrađena predmetna cesta uz stručnu pomoć ovlaštenog inženjera geodezije koji se brine da lomne točke granica zemljišta budu ispravno stabilizirane i obilježene.

Ovim pozivom pozivamo sve osobe upisane u katastarski operat katastra zemljišta, osobe upisane u zemljišnu knjigu, kartone zemljišta, pologe isprava i druge osobe koje imaju pravni interes za predmetne i susjedne katastarske čestice na obilježavanje granica koje će se održati dana 05.11.2025. godine (srijeda) u vremenu od 09:00 do 10:00 sati.

Nositelji prava na zemljištima mogu zatražiti eventualna dodatna pojašnjenja i na e-mail: duje.klaric89@gmail.com

 GRAD OMIŠ

 GRADONAČELNIK

 Zvonko Močić, dr. med.